**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Transporta uzņēmumi**

* Sociālā distancēšanās ir jāsaglabā tur, kur tas ir iespējams, tomēr ir skaidrs, ka daudzos transporta veidos personāls ne vienmēr varēs visu laiku uzturēties 2 metru attālumā viens no otra vai pasažieriem. Šādos apstākļos personālam jāsamazina šādu periodu ilgums un jāizvairās no saskarsmes ar citiem darbiniekiem vai pasažieriem.
* Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Visiem klientiem ir jāatgādina, ka viņiem ir jāievēro 2 metru distancēšanās.
* Var apsvērt iespēju izmantot vizuālas norādes, piemēram, grīdas zīmes, lai signalizētu par 2 metru intervāliem, tādējādi atvieglojot sociālo distancēšanos starp pasažieriem, braucot caur transporta mezgliem un izmantojot sabiedrisko transportu.
* Visiem darbiniekiem, kas saskaras ar klientiem,, būtu jāievēro norādījumi par sabiedrības veselību, ieskaitot sociālās distancēšanās principus, kad vien iespējams.
* Jums jāinformē personāls, ka tam pēc iespējas mazāk jāpārvietojas ar sabiedrisko transportu, t.sk. arī ar vilcienu, lidmašīnu vai prāmi, lai izvairītos no tuva kontakta ar citiem pasažieriem.
* Lai nodrošinātu, ka visas zonas tiek dezinficētas tik bieži, cik tas ir iespējams, jāpalielina tīrīšanas procedūru biežumu uz klāja, galastacijās vai staciju teritorijās.
* Regulāri jāmudina darbinieki ievērot vispārējās higiēnas un dezinfekcijas prasības, t.sk. mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas, jo īpaši pēc deguna šņaukšanas, šķaudīšanas vai klepošanas, ierodoties darbā, pirms un pēc ēšanas, pēc sabiedriskā transporta lietošanas un, kā arī ierodoties mājās. Lai to nodrošinātu, apsveriet iespēju izvietot papildu roku mazgāšanas stacijas vai iekārtas, kas nodrošina ziepes, ūdeni un roku dezinfekcijas līdzekli.
* Lai aizsargātu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).